शामगढ़ की 25 सड़कों की दशा सात करोड़ रुपए में सुधारेंगे
भास्कर संवाददाता. गरोठ / शामगढ़
नगर की 25 सड़कों की दशा सुधरेगी। 23 सड़कों का काम जनवरी में शुरू हो जाएगा। फरवरी तक दो अन्य सड़कों का काम शुरू होगा। ये सड़कें शिव मंदिर से स्टेशन रोड और दूसरी सड़क शिव मंदिर से गरोठ रोड तक रहेगी। नगर परिषद ने नगर की लगभग सड़कों को बेहतर बनाने का लक्ष्य रखा है। अभी 25 सड़कों को लिया है। खास बात यह कि नगर परिषद के इस प्रोजेक्ट में लंबे समय से उपेक्षित दो प्रमुख सड़कें शामिल हैं जो पांच करोड़ रुपए में बनेगी।
एक करोड़ रुपए मेें होगा - 13 सड़कों का डामरीकरण
70 लाख रुपए में होगा - 10 सड़कों पर सीमेंट कांक्रीट
3.22 करोड़ रुपए में होगा - शिव मंदिर -स्टेशन रोड निर्माण
2 करोड़ रुपए में होगा - शिव मंदिर से गरोठ रोड निर्माण
ऐसे बनेगी सड़कें
आधा डामरीकरण और आधा सीसी
स्टेशन रोड को आधा सीसी आैर आधा डामर बनेगी। परिषद के अनुसार बीच में लाेक निर्माण विभाग डामर में बनाएगा। परिषद आस-पास सीसी बनाकर सड़क चौड़ा करेगी। रोड के बीच में डिवाइडर बनेगा। नगर परिषद अध्यक्ष अर्जुन सोनी ने बताया 2016 में नगर की सारी सड़कों को बेहतर बनाने का लक्ष्य रखा है। जनवरी के पहले सप्ताह में बहुत कुछ काम शुरू हो जाएगा। फरवरी में दो प्रमुख सड़कों का काम भी चालू हो जाएगा।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva